Ruĝeckrona koturnokolombo

Ruĝeckrona koturnokolombo (Zentrygon goldmani) estas specio de birdoj de la kolomba familio Kolombedoj (Columbidae) kaj de la genro Zentrygon aŭ koturnokolomboj, kiuj vivas en la Neotropiso. Ĝi troviĝas en orienta Panamo (Darienio) kaj plej nordokcidenta Kolombio. Ties natura habitato estas subtropikaj aŭ tropikaj humidaj montararbaroj inter 90 kaj 1600 m de altitudo. La specio estas minacata pro habitatoperdo.

Tiu kolombo estas averaĝe 28 cm longa. Ĝi havas ruĝecbrunajn kronon kaj nukon (kio nomas la specion); la frunto kaj la vangoj estas sablokoloraj al cinamokoloraj, kun fajna nigra liphara strio, kaj blankaj kolflankoj kaj gorĝoj; la supraj partoj estas brunaj, kun purpuraj nuancoj surdorse; la brusto estas griza kaj ventro sablokolora. La iriso estas oranĝeckolora. Hilty, Steven L. & William L. Brown (1986) A Guide to the Birds of Colombia: 197, pl.9. Princeton University Press.  Ridgely, Robert S. & John A. Gwynne Jr. (1989) A Guide to the Birds of Panama: With Costa Rica, Nicaragua, and Honduras: 170. Princeton University Press. 

Laŭ Alan P. Peterson, tiu kolombo havas du subspeciojn nome la jenaj:
 Geotrygon goldmani goldmani Nelson 1912;
 Geotrygon goldmani oreas Wetmore 1950.

 Notoj 

Kategorio:Kolombedoj
Kategorio:Neotropisa faŭno
Kategorio:Birdoj de Centra Ameriko
Kategorio:Birdoj de Panamo
Kategorio:Birdoj de Kolombio